
Protų mūšio „Google neprireiks“ nuostatai
1. Bendrosios nuostatos
1.1. Protų mūšis „Google neprireiks“ yra baigiamasis neigiamų veiksnių prevencijos projekto renginys, skirtas skatinti jaunimo sąmoningumą, bendradarbiavimą ir žinias apie sveiką gyvenimo būdą bei atsparumą neigiamiems veiksniams.
1.2. Protų mūšį organizuoja Panevėžio robotikos centras „RoboLabas“.
1.3. Dalyviai – 12–17 metų amžiaus jaunimas.
2. Komandos sudarymas
2.1. Komandą sudaro 4 nariai.
2.2. Komandos pasirenka pavadinimą, kuris turi būti etiškas ir atspindėti teigiamas vertybes.
2.3. Kiekviena komanda registruojasi iš anksto, nurodydama visus dalyvių vardus, pavardes ir mokyklą ar organizaciją, kurią atstovauja.
3. Protų mūšio struktūra
3.1. Protų mūšį sudaro du etapai:
· I etapas – klausimų turas. Komandos atsako į klausimus, susijusius su neigiamų veiksnių (pvz., priklausomybių, smurto, patyčių, rizikingo elgesio ir pan.) prevencija, psichikos sveikata, pozityviais gyvenimo pasirinkimais ir apie kitas įvairenybes. 
· II etapas – komandinė užduotis. Užduoties pobūdis paaiškės renginio dieną. Ji skirta įvertinti kūrybiškumą, bendradarbiavimą ir vertybinį mąstymą.
3.2. Klausimų formatai gali būti įvairūs: pasirenkamo atsakymo, teisinga / klaidinga, atvirieji klausimai, vaizdinės užduotys ir kt.
3.3. Už kiekvieną teisingą atsakymą komanda gauna 1 tašką (jei nenurodyta kitaip).
4. Vertinimas ir nugalėtojų nustatymas
4.1. Atsakymus vertina organizatorių paskirta vertinimo komisija.
4.2. Komisija suskaičiuoja taškus už klausimus ir komandinę užduotį.
4.3. Laimi komanda, surinkusi daugiausia bendrų taškų.
4.4. Esant taškų lygybei, gali būti pateiktas papildomas klausimas arba atliekama greitoji užduotis.
4.5. Daugiausiai taškų surinkusi komanda apdovanojama prizais ar padėkos raštais.
5. Elgesio taisyklės
5.1. Dalyviai privalo laikytis sąžiningumo, pagarbos kitiems ir „fair play“ principų.
5.2. Mobilieji telefonai ar kiti išoriniai šaltiniai klausimų metu negali būti naudojami.
5.3. Komandos, pažeidusios taisykles, gali būti diskvalifikuotos.
6. Baigiamosios nuostatos
6.1. Organizatoriai pasilieka teisę keisti nuostatų punktus, informuodami dalyvius prieš renginį.
6.2. Dalyvavimas protų mūšyje reiškia, kad komandos sutinka su šiomis taisyklėmis.
6.3. Dalyviai sutinka būti fotografuojami ir filmuojami, o nuotraukos bus skelbiamos PRC „RoboLabas“ internetiniame ir Facebook puslapiuose. 
6.4. Registracijos nuoroda: Protų mūšis „Google neprireiks“ – užpildykite formą


